संगम शर्मा को उम्दा प्रदर्शन करने पर किया सम्मानित
जम्मूयूनिवर्सिटीमें करवाए गए नार्थ जोन इंटर यूनिवर्सिटी भाषण प्रतियोगिता में गुरु नानक देव यूनिवर्सिटी की टीम को नेतृत्व करने वाले एसएसएम कालेज दीनानगर के छात्र संगम शर्मा को उम्दा प्रदर्शन करने पर कालेज में आयोजित विशेष कार्यक्रम के दौरान सम्मानित किया।
प्रिंसिपल डॉ. आरके तुली की अध्यक्षता में आयोजित इस कार्यक्रम में कालेज प्रबंध समिति और दयानंद मठ के अध्यक्ष स्वामी सदानंद, सचिव भारतेंदु ओहरी, एसएसजीआई के सचिव दिनेश शास्त्री विशेष तौर पर शामिल हुए। प्रिंसिपल तुली ने बताया कि संगम शर्मा के नेतृत्व में जोनल स्तर पर हुई प्रतियोगिता में टीम ने प्रथम स्थान और इंटर जोनल मुकाबलों में तृतीय स्थान प्राप्त किया।
जम्मू कश्मीर के गर्वनर यूनिवर्सिटी के चांसलर एनएन वोहरा ने उन्हें विशेष तौर पर सम्मानित किया। कालेज पहुंचने पर स्वामी सदानंद ने उसे सम्मानित करते हुए जीवन में सदैव अग्रणी रहने का आशीर्वाद दिया। इस मौके पर यूथ कोआर्डीनेटर प्रो. प्रबोध ग्रोवर, प्रो. अमित कुमार भी उपस्थित थे।
संगम शर्मा को सम्मानित करते स्वामी सदानंद, प्रिं. आरके तुली, भारतेंदु ओहरी, दिनेश शर्मा अन्य। -भास्कर
hin_Deva hin_Deva hin_Deva hin_Deva awa_Deva